Manchús

Os manchús (en manchú 10px Manju, en chinés 满族 Mǎnzú ) se crei que son uns 4 millons d'individuos que habitan en l'anterior Manchuria historica y zonas mugants, en as actuals provincias chinesas de Liaonig, Jilin y Heilongkiang, con un enclau en l'ueste de China representato por os sibo de Xinjiang. Os manchús tenioron muita importancia en a historia de China, habendo-la conquiesto y dominato con a dinastía Qing, d'orichen manchú, actualment son una minoría en o suyo país y en camín d'asimilación por part d'os chinos.

 Luenga 

A gran mayoría d'os manchús no saben charrar manchús y no parlan que chinés. Entre as comunidaz manchús que millor mantienen o manchú tenemos a los sibos d'Asia Central, descendients de soldatos que i destinoron. O manchú estió baixo a influencia de l'idioma mongol dica o sieglo XVI, cuan encara yera a lingua franca que se feba servir en Manchuria.

En o sieglo XVII se creyó a escritura manchú amprando elementos d'a versión mongola de l'alfabeto uigur. Dimpués i anyadioron puntos y cerclos pa sinyalar diferencias foneticas.

Una parola d'orichen manchú present en o lexico d'as luengas occidentals ye "soya".

 Historia 
Os manchús antigos yeran conoixitos como churchez y fundoron una dinastía en China dita Chin, que fue vencita y derrocata por os mongols, que fundoron a dinastía Yuan. En tiempos d'a dinastía Ming os pueblos nomadas tunguses de Manchuria s'organizoron baixo a dinastía Qing y prenioron o nombre de manchús. Baixo a dinastía Qing os manchús consiguioron conquerir China. A dinastía Qing miraba d'evitar a inmigración china ta Manchuria, (que de feito se produciba). Cuan encomenzó a ocupación rusa d'a cuenca de l'Amur habioron de permitir esta inmigración pa plenar o vueito poblacional y evitar que entrasen os rusos. Cuan os chaponeses ocuporon Manchuria se produció una inmigración masiva de man d'obra chinesa.

 Bibliografía 
Amiram Gonen, Diccionario de los pueblos del mundo. 1996 Anaya&Mario Muchnik.
Jean Sellier. Atlas de los pueblos del Asia meridional y oriental. Acento Editorial.

Categoría:Pueblos tunguses
Categoría:Etnias de China